'Gesant van Jesus' verloor miljoene | Netwerk24
'Gesant van Jesus' verloor miljoene
Xandré (Christus) Strydom, stigter van die Christ in Me International Collective- charismatiese kerk. Foto: Elizabeth Sejake
'n Eens suksesvolle eienaar van 'n onderneming, 'n sakeman, 'n finan­siële adviseur, 'n boer en 'n onderwyser sê hulle is in armoede gedompel nadat hulle al hul geld en besittings vir 'n Pretoriase pastoor gegee het om God se koninkryk op aarde te vestig.
Voormalige lede van die charismatiese kerk Christ in Me International Collective (CiMIC) sê pastoor Xandré Strydom gebruik godsdiens om mense te oortuig om al hul bates en geld vir sy kerk te gee. Die kerk het toe miljoene rande in 'n beweerde piramideskema belê.
Strydom het homself al "Christus" genoem. Hy het vertel hy is deur God aangestel en kry profetiese boodskappe direk van God. Hy gebruik dit as 'n "kragtige instrument" om mense te oortuig, sê sy voormalige gemeentelede.